Kun työsuorituksen tekijä antaa työlleen takuun, voi siitä aiheutua kustannuksia, joita perinteiset vastuuvakuutukset eivät korvaa. Rajoitettu takuuvakuutus auttaa tietyissä tilanteissa kattamaan näitä odottamattomia kuluja.
Takuuvakuutus on vakuutusturva, joka korvaa työsuorituksessa ilmenneitä virheitä. Se kattaa kustannukset, jotka syntyvät työn tuloksen virheen korjaamisesta tai uudelleen suorittamisesta.
Virheen tulee olla konkreettinen ja aiheuttaa toimimattomuutta tai vaaraa. Vakuutus korvaa vahingot vain, jos virhe havaitaan kuuden kuukauden sisällä työn valmistumisesta ja lopputarkastuksessa havaitut virheet on jo korjattu.
Takuuvakuutus ei kuitenkaan kata henkilö- tai esinevahinkoja tai virheitä, jotka ovat ennakoitavissa tai johtuvat suoritusviivästyksistä. Se ei myöskään koske sellaisia vahinkoja, jotka johtuvat kokeellisista materiaaleista tai menetelmistä. Jos työn lopputarkastuksessa on havaittu virheitä, ne eivät kuulu takuuvakuutuksen piiriin.
Rajoitettu takuuvakuutus sopii esimerkiksi asennus- ja korjaustoimintaa tekeville yrityksille. Vakuutus kattaa vakuutuksenottajan omat kustannukset, jotka aiheutuvat oman tai työntekijän tekemän virheellisen työn korjauksesta.
Rajoitettu takuuvakuutus kattaa virheellisen työn korjauksen
Vakuutuksesta korvataan virheellisesti suoritetusta työstä vakuutuksenottajalle aiheutuvat välittömät korjauskustannukset, joista vakuutuksenottaja on voimassa olevan oikeuden mukaan korvausvastuussa.
Vakuutuksessa tarkoitettu suoritusvirhe on työsuorituksen tuloksen virhe, joka aiheuttaa korjaamattomana työn kohteen toimimattomuuden tai vaaran henkilö- tai esinevahingon syntymiselle.​​​